  Наталья Тетерина Глазкарысь ог 45 процент сюресъёсты тупатыны чакламын Механикая Чупчи завод но Росатом юрттэмен. Со сярысь Удмуртилэн тӧроез Александр Бречалов 27-тӥ тулыспалэ элькунысь Кун Кенешлэн сессияз ивортӥз. Туж шуг ӵектос, но ми малпаськом, арлы быдэ 15-20 миллионэн гопъёсты кышъян интые <…> умойгес луоз та коньдонэз мар ке но рос-прос лэсьтонэ кутыны Александр Бречалов, Удмуртилэн тӧроезТупанкылэз элькун тӧрлык матысь дыре юнматыны малпа. Удмуртиысь коньдон ужпумъёсъя министр Станислав Евдокимов пусйиз, сюрес тупатонъя та выль амал луоз, азьланяз сое элькунысь мукет муниципалитетъёсын но уже кутыны быгатозы. Александр Бречалов верамъя, Глазкар юнме быръемын ӧвӧл, малы ке шуоно отын Удмуртиысь вань каръёс пӧлын тужгес но алама сюресъёс. Со вискын карлэн азинскыны бадӟым луонлыкъёсыз вань. Таяз арын со «экономикая но мерлыкъя тужгес но азинскись инты» ним басьтыны быгатоз. Тегъёс: Авто Удмуртия Глазкар сюресъёс АлександрБречалов  